Jens Okking

**Jens Dyhr Okking** (født 18. desember 1939 i København, død 21. januar 2018) var en dansk skuespiller og politiker.  Han medvirket i en lang rekke danske filmer siden sin debut i *[[Oktoberdage]]* (1970). For sitt arbeide mottok han tre Bodil-statuetter.

## Liv og virke
### Bakgrunn
Jens Okking var i årene 1956–59 vervet i Marinen. Fra 1960 var han tilknyttet studentscenen i Århus som scenograf. 

### Skuespiller
Han debuterte som skuespiller i 1961 som gjøgleren i *Natten*. Okking var med å stifte og var skuespiller ved eksperimentteateret Vestergade 58 i Århus. I årene 1968–70 var han kunstnerisk leder av Jomfru Ane Teatret i Aalborg og seinere fikk han mange roller blant annet ved Folketeatret, Det Danske Teater, Gladsaxe Teater og Betty Nansen Teatret, hvor han blant annet hadde tittelrollen i *Klokkeren fra Notre Dame*.

Han medvirket i en lang rekke danske film siden debuten i *[[Oktoberdage]]* (1970).  Okking hadde i 1976 tittelrollen i kriminalsuksessen *Strømer* og gjenopptok rollen på TV i 1987 i seks avsnitt av *[[Een gang strømer...]]*. På TV spilte han også med i TV-serien *En by i provinsen*. Fra 1970 til 1972 drev han et husmannsbruk i Thy og kjøpte i 1974 gården «Lille Jylland» ved Holbæk, hvor han satset på en økologisk dyreproduksjon. Han måtte imidlertid på grunn av sykdom se gården gå på tvangsauksjon. I 1979 søkte han forgjeves på sju teatersjefstillinger i København. I 1989 ble han valgt som kunstnerisk leder av kultursentret Værket i Randers, men etter nesten et års tid fratrådte han stillingen etter konflikter med de lokale embetsmenn blant annet på grunn av hans ønske om i strid med vedtektene å drive restaurant i kultursentret. Foruten sine gjøremål innenfor film og teater har Jens Okking i mediene vært kultur-, reise- og matskribent og TV-anmelder.

### Politikk
Okking var sosialdemokrat, men forlof partiet i 1994 blant annet i protest mot at Jytte Hilden ble utnevnt til kulturminister. I 1996 flyttet han til Irland, men stilte i 1999 til valg for Europaparlamentet som representant for Junibevægelsen og ble valgt inn. I den siste del av sin periode i Europaparlamentet representerte han Folkebevægelsen mod EU, idet han i sin korte tid i parlamentet var blitt stadig mer kritisk overfor EU. I mars 2003 ble han sykemeldt fra parlamentet.

For sitt skuespillerarbeide mottok han tre Bodil-statuetter; beste birolle i *[[Nitten røde roser]]* og for beste hovedrolle i *[[Strømer]]* og *[[At klappe med een hånd]]*.

Okking ble i 1976 gift med danseren og koreografen Annette Walther (1945–1988).

## Filmologi (utvalg)
* 2006 – *[[Næste skridt]]* 
* 2005 – *[[Bag det stille ydre]]* 
* 2005 – *[[Solkongen (film)|Solkongen]]* 
* 2005 – *[[Opbrud (2005)]]* 
* 2004 – *[[Den gode strømer]]* 
* 2004 – *[[Inkasso (film)|Inkasso]]* 
* 2002 – *[[Gamle menn i nye biler]]* (Dansk tittel: *Gamle mænd i nye biler*)
* 2001 – *[[Jolly Roger (film)|Jolly Roger]]* 
* 2001 – *[[At klappe med een hånd]]* 
* 1996–1997: *[[Bryggeren]]*
* 1997 – *[[Riget II]]* 
* 1997 – *[[Barbara (film)|Barbera]]* 
* 1996 – *[[Ondt blod]]* 
* 1995 – *[[Menneskedyret (1995)|Menneskedyret]]* 
* 1994 – *[[Riget]] I* 
* 1993 – *[[Det forsømte forår (film)|Det forsømte forår]]* 
* 1992 – *[[Gøngehøvdingen (TV-serie)|Gøngehøvdingen]]* som Kaptein Mannheimer.
* 1989 – *[[Miraklet i Valby]]* 
* 1988 – *[[Guldregn]]* 
* 1987 – *[[Kampen om den røde ko]]* 
* 1983 – *[[Zappa]]* 
* 1983 – *[[Rocking Silver]]* 
* 1981 – *[[Gummi Tarzan]]* 
* 1981 – *[[Langturschauffør]]* 
* 1978 – *[[Honning Måne]]* 
* 1978 – *[[Mig og Charly]]* 
* 1978 – *[[Slægten]]* 
* 1978 – *[[Hør, var der ikke en som lo?]]* 
* 1977 – *[[Pas på ryggen, professor]]* 
* 1977 – *[[Skytten (film)|Skytten]]* 
* 1977 – *[[Nyt legetøj]]* 
* 1976 – *[[Den korte sommer]]* 
* 1976 – *[[Affæren i Mølleby]]* 
* 1976 – *[[Strømer]]* 
* 1976 – *[[Familien Gyldenkål sprænger banken]]* 
* 1975 – *[[Familien Gyldenkål]]* 
* 1974 – *[[Nitten røde roser]]* 
* 1973 – *[[Flugten]]* 
* 1973 – *[[Olsen-banden går amok]]* 
* 1972 – *[[Præsten i Vejlby (1972)|Præsten i Vejlby]]* 
* 1972 – *[[Olsen-bandens store kup]]* 
* 1971 – *[[Revolutionen i vandkanten]]* 
* 1971 – *[[Tjærehandleren]]* 
* 1970 – *[[Oktoberdage]]*

## Priser
* 2002 – Bodilprisen for beste mannlige hovedrolle i filmen *[[At klappe med een hånd]]*
* 1977 – Bodilprisen for beste mannlige hovedrolle i filmen *[[Strømer (film)|Strømer]]* 
* 1975 – Bodilprisen for beste mannlige birolle i filmen *[[Nitten røde roser]]* 

## Referanser


## Eksterne lenker
* 
* 
*